**114/2025. (II.26.) számú határozat melléklete**

**PÁLYÁZATI FELHÍVÁS**

**Balmazújváros Város Önkormányzata**

**pályázatot hirdet**

**feladatainak hatékonyabb ellátása érdekében**

**A pályázat célja**: *a balmazújvárosi székhellyel vagy telephellyel rendelkező egyesületeknek, szervezeteknek a város lakosságát érintő programok lebonyolításához, illetve működésükhöz nyújtandó támogatások biztosítása.*

**1. Pályázók köre:**

- balmazújvárosi székhellyel és működési területtel nyilvántartott, a nemzeti vagyonról szóló 2011. évi CXCVI. törvény alapján átlátható szervezetek

- akiknek nincs köztartozása és a helyi önkormányzat által korábban nyújtott támogatásából eredő elszámolási kötelezettségüknek eleget tettek

**2. A pályázati támogatás felhasználási lehetőségei:**

- kulturális, tudományos és sportrendezvények szervezése Balmazújváros területén (helyi, megyei, régiós, országos hatókörre)

- az adott szervezet működését elősegítő eszközbeszerzésre, illetve a működésből adódó egyéb költségekre

A pályázati programok 2025. április 15 – 2025. december 31. közötti időszakra vonatkozhatnak.

Pályázatot csak olyan szervezetek nyújthatnak be, akikkel az Önkormányzatnak sem közművelődési megállapodása, sem más feladatellátásra vonatkozó szerződése nincs.

**3. Pályázati feltételek, határidők:**

A pályázati űrlap kitöltésével, a társadalmi szervezet nyilvántartását igazoló bírósági végzés 2 hónapnál nem régebbi kivonatának csatolásával és a pályázati díj (5.000 Ft/pályázat) befizetését igazoló készpénzfizetési számla másolatával együtt érvényes a támogatási igény benyújtása.

A pályázatok beérkezésének határideje: a pályázati kiírás közzétételétől számított 30 napon belül

Elbírálás: a pályázati kiírás közzétételétől számított 60 napon belül

Az elnyert támogatás kifizetésére támogatási megállapodás alapján kerül sor.

Az elszámolás minden támogatott szervezetnek 2026. január 31-ig, illetve felhalmozási célú felhasználás esetén a teljesítést követő 30 napon belül kötelező.

A támogatás célnak megfelelő felhasználását az önkormányzat jogosult a helyszínen ellenőrizni.

A pályázat beadásához szükséges űrlap kérhető a Balmazújvárosi Közös Önkormányzati Hivatal portáján, illetve letölthető a város honlapjáról ([www.balmazujvaros.hu](http://www.balmazujvaros.hu/#_blank)) .

A pályázati díjat a Balmazújvárosi Közös Önkormányzati Hivatal pénztárába /4060 Balmazújváros, Kossuth tér 4 -5. sz. I. emelet 12. ablak/ kell befizetnia pályázati kiírás közzétételétől számított 30 napon belül.

**4. Pályázatok elbírálása:**

A pályázatok elbírálása a Pénzügyi és Jogi Bizottság hatáskörébe tartozik.

Határidő: a pályázati kiírás közzétételétől számított 60 napon belül

**5. Támogatási megállapodás:**

A pályázat útján támogatásban részesülő szervezetekkel a támogatási megállapodást Balmazújváros Város Önkormányzat Polgármestere köti meg.

Határidő: a pályázati kiírás közzétételétől számított 90 napon belül

**6. A finanszírozás rendje:**

* - 200 e Ft alatti támogatás esetén egy összegben, a szerződéskötéstől (a szerződés mindkét fél általi aláírásától) számított 30 napon belül,
* - 201 e Ft feletti támogatás esetén két részletben a szerződéskötéstől (a szerződés mindkét fél általi aláírásától) számított 30. napig az első részlet, a szerződéskötéstől (a szerződés mindkét fél általi aláírásától) számított 150. napig a második részlet

**7. Elszámolás:**

A nyertes pályázónak a szerződésben foglalt támogatási összeg felhasználását az alábbiak szerint kell igazolnia a 3. pontban, illetve a támogatási megállapodásban foglalt határidőn belül:

* Elszámoló lap kitöltésével,
* eredeti számla másolata, melyen szerepel **,**,az eredetivel mindenben megegyező”szöveg, a határozat száma, a nyertes szervezet képviseletére jogosult aláírása és pecsétje, a támogatás jogcíme,
* a beszerzés megvalósítására megkötött szerződés, megrendelés vagy megállapodás 1- 1 eredeti vagy a támogatott képviselője által hitelesített példánya.

A benyújtott elszámolásokat a Balmazújvárosi Közös Önkormányzati Hivatal illetékes szervezeti egysége ellenőrzi.

A fel nem használt támogatást, továbbá az elutasított vagy részben elutasított elszámolás esetén a támogatási összegnek az el nem fogadott részére eső összegét a támogatott köteles az önkormányzat számlájára visszafizetni.